Parkplaz

Eng Parkplaz ass en Terrain, op deem Gefierer wéi Autoen oder e Camionen ofgestallt ginn. Als Parkplaz gëllt eng Fläch, déi grouss genuch ass, fir een eenzelt Gefier, wärend op engem Parking Plaz fir méi wéi ee Gefier ass. E Parking op méi wéi engem Stack gëtt Parkhaus genannt.

Parkplazen a Parkinge fënnt een am privaten an am ëffentleche Beräich.

E Parking gëtt duerch d'Verkéiersschëld E, 23 ugewisen.

Eng speziell Zort Parkplaz ass d'Parkplaz fir Leit mat reduzéierter Mobilitéit.

 Park and ride 
Park and ride (och Park-and-ride oder Park & ride, dacks P+R oder P&R ofgekierzt) ass e Konzept, nodeem eng Persoun hiert Gefier op engem Parking ofstellt an da mam ëffentlechen Transport bis op hiert lescht Zil, dacks e Stadzentrum, fiert. Park and ride hëlleft och Verkéiersproblemer bei grousse Manifestatiounen (Sportveranstaltungen, Concerten, Fester, asw.) z'evitéieren.

Een Ënnerkonzept ass Park & Rail, dat sech op d'Ëmklammen op de Schinneverkéier limitéiert.

E Park-and-ride-Parking gëtt duerch d'Verkéiersschëlter E, 23b, E,23c oder E,23d ugewisen.

 Park-and-ride-Parkingen an der Stad Lëtzebuerg 
ParkingZuel ParkplazenA Klameren, d'Zuel vun de Parkplazen fir Persoune mat reduzéierter Mobilitéit.KoordinatenËffentlechen TransportBemierkungBeggen160 (2)Bus 10 an 11Parken ass gratisBouillon2.250 Parkhaus (28) + 200 baussenBus 10, 15, 17, 22, 24, CN1Parken ass déi éischt 24 Stonne gratisKierchbierg-Gernsback 595 (15)Tram T1Bus 6, 7, 16, 21, 25Parken ass net gratisKockelscheier567Bus 18, 27Parken ass déi éischt 24 Stonne gratisLëtzebuerg-Süd835 (4)Bus 5, 24, 29Parken ass déi éischt 24 Stonne gratisParking du Stade (Arelerstrooss)400 (6) Bus 11, 16, 22Parken ass net gratisStadion vu Lëtzebuerg1.993 (43)Tram T1Bus 5, 18, 20, 27Parken ass déi éischt 24 Stonne gratis

 Um Spaweck 

Kategorie:Stroosseverkéier